**Strokovna srečanja v različnih kmetijskih panogah**

**Povzetek:** Kmetijsko gozdarski zavod Nova Gorica v okviru izvedbe javnega naročila št. 430-206/2021 z dne 3.12.2021, namenjenemu podukrepu Podpora za demonstracijske aktivnosti in ukrepe informiranja v okviru Programa razvoja podeželja Republike Slovenije za obdobje 2014 – 2020 do 2022, v letu 2022 sodeluje pri izvajanju **usposabljanj v obliki strokovnih srečanj v različnih kmetijskih panogah** v sklopu B – agronomija, panoga **vinogradništvo in oljkarstvo.**

**Predmet**javnega naročila je **izvedba strokovnih srečanj v različnih panogah v kmetijstvu** in sicer v obliki izvajanja različnih demonstracijskih projektov, ki so namenjeni praktičnemu prikazu uporabe tehnologij, mehanizacije, postopkov, strojev, praks itn. Srečanja so razdeljena v dva tematska sklopa: Sklop A – **ZOOTEHNIKA** in Sklop B – **AGRONOMIJA**. Vsako posamezno strokovno srečanje bo izvedeno v obsegu najmanj 8 ur.

**Cilj in namen** izvedbe strokovnih srečanj je ciljnim skupinam v različnih kmetijskih panogah ponuditi kar največ informacij in novih znanj na posameznem področju, omogočiti izboljšanje ekonomske uspešnosti kmetij ter lažje prestrukturiranje in posodabljanje kmetij z namenom povečanja njihove udeležbe na trgu in tržne usmerjenosti ter kmetijske diverzifikacije.

**Glavne vsebine demonstracijskih prikazov – strokovnih srečanj v različnih kmetijskih panogah so:**

**SKLOP A – ZOOTEHNIKA:**

**1. Govedoreja** – ogled primera dobre prakse, ki predstavlja prikaz nove tehnologije v mlečni ali mesni proizvodnji in prikazuje napredek v dobrobiti goveje živine

**2. Konjereja** - ogled primera dobre prakse, ki predstavlja prikaz sodobnejših pristopov reje oziroma uporabe konj

**3. Prašičereja** - ogled primera dobre prakse, ki predstavlja prikaz nove tehnologije v proizvodnji in prikazuje napredek v dobrobiti prašičev

**4. Drobnica** - ogled primera dobre prakse, ki predstavlja prikaz nove tehnologije v mlečni in/ali mesni proizvodnji in prikazuje napredek v dobrobiti drobnice

**5. Perutninarstvo** - ogled primera dobre prakse, ki predstavlja prikaz sodobnejših pristopov reje perutnine

**6. Čebelarstvo** - ogled primera dobre prakse, ki predstavlja prikaz učinkovitega čebelarjenja

**7. Paša živali na območju pojavljanja velikih zveri** - ogled primera dobre prakse, ki predstavlja prikaz učinkovitega varovanja črede pred napadi velikih zveri

**8. Izvajanje biovarnostnih ukrepov na živinorejskih KMG** - ogled primera dobre prakse, ki predstavlja prikaz izvajanja biovarnostnih ukrepov pri reji različnih vrst rejenih živali

**SKLOP B – AGRONOMIJA:**

**1. Zelenjadarstvo in zeliščarstvo** - ogled primera dobre prakse, ki predstavlja prikaz nove tehnologije oziroma novih pristopov h kmetovanju v tej panogi

**2.** **Poljedelstvo** - ogled primera dobre prakse, ki predstavlja prikaz nove tehnologije oziroma novih pristopov h kmetovanju v tej panogi

**3. Sadjarstvo** - ogled primera dobre prakse, ki predstavlja prikaz nove tehnologije oziroma novih pristopov h kmetovanju v tej panogi

**4. Vinogradništvo** - ogled primera dobre prakse, ki predstavlja prikaz nove tehnologije oziroma novih pristopov h kmetovanju v tej panogi

**5. Oljkarstvo** - ogled primera dobre prakse, ki predstavlja prikaz nove tehnologije oziroma novih pristopov h kmetovanju v tej panogi

**6. Hmeljarstvo** - ogled primera dobre prakse, ki predstavlja prikaz nove tehnologije oziroma novih pristopov h kmetovanju v tej panogi

**7. Jagodičevje** - ogled primera dobre prakse, ki predstavlja prikaz nove tehnologije oziroma novih pristopov h kmetovanju v tej panogi

Do udeležbe na strokovnih srečanjih so upravičene fizične osebe, ki se ukvarjajo s kmetijsko dejavnostjo in so vpisane v register kmetijskih gospodarstev (RKG) kot nosilec kmetijskega gospodarstva, namestniki nosilca kmetijskega gospodarstva, člani kmetije ter zaposleni pri pravnih ali fizičnih osebah, ki so registrirana za kmetijsko dejavnost in so vpisana v RKG. Podrobnejši pogoji za udeležbo so opredeljeni v spodnji tabeli.

|  |  |
| --- | --- |
| **SKLOP A – ZOOTEHNIKA** | **Pogoj za udeležbo (razvidno iz zadnje zbirne vloge)** |
| Govedoreja | redijo vsaj 3 GVŽ goveda |
| Konjereja | redijo vsaj 2 GVŽ konjev |
| Prašičereja | redijo vsaj 3 GVŽ prašičev |
| Drobnica | redijo vsaj 2 GVŽ drobnice |
| Perutninarstvo | redijo vsaj 50 živali |
| Čebelarstvo | vpisani v register čebelnjakov |
| Paša živali na območju pojavljanja velikih zveri | redijo in pasejo živali na območju pojavljanja velikih zveri |
| Izvajanje biovarnostnih ukrepov na živinorejskih KMG | redijo živali |
| **SKLOP B – AGRONOMIJA** |  |
| Zelenjadarstvo in zeliščarstvo | gojijo vsaj 0,3 ha zelenjadnic oziroma 0,02 ha zelišč |
| Poljedelstvo | vsaj na 0,3 ha površin pridelujejo poljščine |
| Sadjarstvo | vsaj na 0,3 ha površin pridelujejo sadje |
| Vinogradništvo | vsaj na 0,3 ha površin pridelujejo grozdje |
| Oljkarstvo | vsaj na 0,3 ha površin pridelujejo oljke |
| Hmeljarstvo | vsaj na 0,3 ha površin pridelujejo hmelj |
| Jagodičevje | pridelava jagodičevja |

**Pričakovani rezultati**javnega naročila so izvedena strokovna srečanja v različnih panogah v kmetijstvu, s katerimi se ciljnim skupinam omogoči izboljšanje ekonomske uspešnosti kmetij ter lažje prestrukturiranje in posodabljanje kmetij z namenom povečanja njihove udeležbe na trgu in tržne usmerjenosti ter kmetijske diverzifikacije.

